ប្រាសាទគុកតាព្រហ្ម

ប្រាសាទ​គុក​តាព្រហ្ម​ គឺ​ជា​កូន​ប្រាសាទ​តូច​មួយ​មាន​ចម្ងាយ​ ៩២ គីឡូ​ម៉ែត្រ​ ពី​រាជធានី​ភ្នំពេញ និង​៣៧ គីឡូ​ម៉ែត្រ​ពី​ក្រុង​កំពង់​ចាម ​ស្រប​តាម​បណ្ដោយ​ផ្លូវ​ជាតិ​លេខ​៧​។ ដើម្បី​ទៅ​ដល់​ទីតាំង​ប្រាសាទ​នេះ​បាន​ គេ​ត្រូវ​ធ្វើ​ដំណើរ​ចេញ​ពី​ទី​ប្រជុំ​ជន​ស្គន់​ប្រមាណ​១០​គីឡូម៉ែត្រ​ រួច​បន្ត​ដំណើរ​រហូត​ដល់​ផ្លូវ​ដី​លំ​ក្រហម​បំបែក​ឆ្ពោះ​ទៅ​កាន់​វត្ត​ស្រង៉ែ​ប្រហែល​៥០០​ម៉ែត្រ​នៅ​ខាង​ស្ដាំ​ដៃ នឹង​ឃើញ​ប្រាសាទ​​នេះ​ជាក់​ជា​មិន​ខាន​។​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​​ ប្រាសាទ​គុក​តា​ព្រហ្ម​​មាន​ទីតាំង​ស្ថិត​នៅ​ក្នុង​ ភូមិ​ស្រង៉ែ ឃុំ​ស្រង៉ែ​ ស្រុក​ព្រៃ​ឈរ ខេត្ត​កំពង់​ចាម​។ ប្រាសាទ​បុរាណ​មួយ​នេះ​កសាង​អំពី​ថ្ម​បាយ​ក្រៀម​ដោយ​មាន​ទំហំ ​២​ម៉ែត្រ​ ៤​ជ្រុង​ និង​កម្ពស់​២​ម៉ែត្រ​។ ​ប្រាសាទ​​នេះ​គ្មាន​ក្បាច់​ចម្លាក់​អ្វី​ទាំង​អស់​ គ្មាន​ទ្វារ​បញ្ឆោត​ ផ្ដែរ​ ឬ​សសរពេជ្រ​អ្វី​ឡើយ​ ពោល​ជា​សំណង់​ប្រាសាទ​នេះ​មាន​លក្ខណៈ​បើក​ចំហ​ទាំងអស់​។